முர்சிதாபாத் வன்முறைகள் 2025

முர்சிதாபாத் வன்முறைகள் (Murshidabad violence), இந்திய அரசு நாடாளுமன்றத்தில் விவாதத்திற்கு கொண்டு வரவிருந்த 2024 வக்ஃபு (திருத்த) சட்ட முன்வரைவை எதிர்த்து,  இந்தியாவின் மேற்கு வங்காள மாநிலத்தில் உள்ள முர்சிதாபாத் மாவட்டத்தின் முஸ்லீம்கள் இந்திய அரசுக்கு எதிராக 8 ஏப்ரல் முதல் 13 ஏப்ரல் 2025 முடிய   கல்லெறிதல்,  கொள்ளை, தீ வைப்பு, கும்பல் தாக்குதல்கள் போன்ற கலவரங்களில் ஈடுபட்டனர். இதனால் இணைய வசதி  துண்டிக்கப்பட்டது. கலவரக்காரர்கள் பொதுச்சொத்துக்கள் மற்றும் காவல்துறை வாகனங்களுக்கும் மற்றும் இந்துக்களின் வீடுகள் மற்றும் வணிக நிறுவனங்களுக்கு தீவைத்தனர். இந்த வன்முறைகளில் 3 பேர் கொல்லப்பட்டனர். 10 பேர் படுககாயம் அடைந்தனர். 300க்கும் மேற்பட்டோர் கைது செய்யப்பட்டனர்.

மேலும் உள்ளூர் நாடாளுமன்ற உறுப்பினரின் அலுவலகத்தை சூறையாடினர். உள்ளூர் தொடருந்து நிலையத்தை இயக்க விடாமல் கலவரம் செய்தனர். எனவே இந்து சமய ஆண், பெண் மற்றும் குழந்தைகள் உள்ளிட்ட 400 பேர் முர்சிதாபாத் நகரை விட்டு வெளியேறி மால்டா மாவட்டதில் அடைக்கலம் அடைந்தனர். 

கொல்கத்தா உயர் நீதிமன்றத்தின் ஆணையின்படி, முர்சிதாபாத்தில் கலவரத்தை அடக்கி, சட்டம் & ஒழுங்கை  நிலைநிறுத்த  மத்திய அரசு துணை இராணுவப்படைகள் அனுப்பி வைத்தது. முர்சிதாபாத் கலவரத்தை அடக்கத் தவறிய மம்தா பானர்ஜி  தலைமையிலான மாநில அரசை பாரதிய ஜனதா கட்சி விமர்சனம் செய்தது. 

மே 2025ல் மேற்கு வங்காள மாநில ஆளுநர் சி. வி. ஆனந்த போஸ் முர்சிதாபாத் கலவரங்கள் குறித்து இந்திய அரசுக்கு அறிக்கை சமர்ப்பித்தார்.

5 மே 2025 அன்று முதலமைச்சர் மம்தா பானர்ஜி கலவரம் பாதித்த முர்சிதாபாத் மாவட்டப் பகுதிகளை பார்வையிட்டு, பாரதிய ஜனதா கட்சி மற்றும் துணை இராணுவப் படைகளே முர்சிதாபாத் கலவரங்களுக்கு காரணம் என குற்றம் சுமத்தினார்.

மேற்கோள்கள்

பகுப்பு:மேற்கு வங்காளத்தில் கலவரங்கள்
பகுப்பு:முர்சிதாபாத் மாவட்டம்
பகுப்பு:சுதந்திர இந்தியாவில் இந்துக்களுக்கு எதிரான வன்முறைகள்